Jinghpo wunpong htunghking makoi mayang poi
景颇族的丧葬习俗
时间:2014-06-06 00:00:00
Jinghpo Wunpong sha ni a htunghking makam masham hta, Shinggyim masha langai si mat ai lam nnga ai sha, Jinghta ga na nga pra lamang tup hpring mat ai hpang, shi a nsoi nsa, Amoi Amang ko nna pru mong mat wa ai salu ni go lamu ganghkau de mong wam lung mat wa nna, numri ntsin, sin marang tai nna ginding aga de bai htu hkran wa nna Nga ta galai ningnong ni hpe bai gayin shalat shapat nga ai; Tsop hkinrang go kahkun numba ashat Ginding aga majat tai mat sai; Shi a hta numla go gaji gawoi ni ko sha bai wa nna, jahtum sau yau sa, shasha hpungtun pa, sharot chyoi, ninghta en tseng galai ningnong ngoi, hta num la dai ko bai sa pra ai. Dai majo, N-gai Dingla ni asak wugut gu nna jan shata shang, bumlang shagong bang nn wai mat wa ai shani, ayon ningtsang tsang ai lam n-galo ai sha, Aju shingtung sot, Shinggam Manau hkot, shi hpe shakong ndong shagrau shaa dat ai poi gaba galo dat ya chye ma ai. Tsop hkingrang makoi mayang ai hpe ahkyak la ai zon, shi a Hta Numla hpe Tsu numla ngu shingteng amying galai shamying ya nna gaji gawoi ga de shagrau shaa hkalup dat ai poi hpe mahtang grau hkik grau pong hkra hkalup dat nna, Gaji Gawoi ni alum ala hkap hkalup bop la ai nga ai rai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn yue_Hant zho_Hans kac_Latn ltg_Latn kac_Latn kac_Latn kac_Latn kac_Latn